Lørdag blafrede nettet tre gange bag AC Horsens målmand, da nordjyderne sikrede uafgjort på udebane mod østjyderne. Med de tre scoringer fortsatte AaB den gode stime med to mål i snit per kamp i denne sæson - en væsentlig forbedring i forhold til sidste sæson, hvor det gennemsnitligt kun blev til godt en scoring per kamp. Og det er der en helt naturlig forklaring på ifølge Kent Nielsen. -  I sidste sæson spillede vi under et helt andet pres, fordi vi lå i bunden det meste af sæsonen, men nu er spillerne meget mere frigjorte og tør tage flere chancer, udtaler Kent Nielsen. En af de spillere, der har slået til, er unge Nicklas Helenius. Efter næsten 1000 minutters måltørke har angriberen nu scoret to mål i denne sæson. -   Jeg har altid troet meget på mig selv, og samtidig har vi fundet en god organisation i angrebsspillet, som virker, fortæller angriberen Nicklas Helenius. AaB ligger lige nu en tredjeplads med otte point. Næste kamp er hjemme mod OB på lørdag.

Opsummering:
Nordjyderne har fået gang i målscoringen. Boldene er foreløbig fløjet forbi modstandernes målmænd i Superligaen dobbelt så mange gange i forhold til sidste sæson.